b"\n_START_ARTICLE_\nSejarah Islam\n_START_SECTION_\nPengenalan\n_START_PARAGRAPH_\nIslam muncul di Semenanjung Tanah Arab pada kurun ke-7 masihi apabila Muhammad mendapat wahyu daripada Allah. Selepas kewafatan Nabi Muhammad S.A.W., kerajaan Islam berkembang sejauh Lautan Atlantik di Barat dan Asia Tengah di Timur. Lama-kelamaan umat Islam berpecah dan terdapat banyak kerajaan-kerajaan Islam lain yang muncul._NEWLINE_Walau bagaimanapun, kemunculan kerajaan-kerajaan Islam seperti kerajaan Umaiyah, kerajaan Abbasiyah, kerajaan Seljuk Turki Seljuk, kerajaan Uthmaniyah Turki Uthmaniyyah, Empayar Moghul India dan Kesultanan Melaka telah menjadi antara empayar yang terkuat dan terbesar di dunia. Tempat pembelajaran ilmu yang hebat telah mewujudkan satu Tamadun Islam yang agung. Banyak ahli sains, ahli falsafah dan sebagainya muncul dari negeri-negeri Islam terutamanya pada Zaman Keemasan Islam._NEWLINE_Pada kurun ke-18 dan ke-19 masihi, banyak kawasan-kawasan Islam jatuh ke tangan penjajah Eropah. Selepas Perang Dunia I, Empayar Turki Uthmaniyyah iaitu empayar Islam terakhir tumbang.\n_START_SECTION_\nZaman Nabi Muhammad S.A.W.\n_START_PARAGRAPH_\nSemenanjung Tanah Arab sebelum kedatangan Islam merupakan sebuah kawasan yang tidak maju. Kebanyakan orang Arab merupakan penyembah berhala dan ada sesetengahnya merupakan pengikut agama Kristian dan Yahudi. Makkah ialah tempat suci bagi bangsa Arab ketika itu kerana di situ terdapatnya berhala-berhala agama mereka dan juga terdapat Telaga Zamzam  yang paling penting sekali Kaabah._NEWLINE_Nabi Muhammad S.A.W. dilahirkan di Makkah dalam pada tanggal 12 Rabiulawal Tahun Gajah bersamaan 20 April 570 Masihi. Baginda merupakan seorang anak yatim apabila ayahanda baginda Abdullah bin Abdul Muttalib meninggal dunia semasa baginda masih dalam kandungan ibunya. Ibunya Aminah binti Wahab meninggal dunia semasa baginda berusia 7 tahun. Kemudian, beliau dipelihara oleh datuknya, Abdul Muttalib. Setelah datuknya meninggal dunia, baginda pula dipelihara oleh bapa saudaranya, iaitu Abu Talib. Baginda kemudiannya berkahwin dengan Siti Khadijah semasa baginda berusia 25 tahun dan menjalani kehidupan yang selesa dan aman. Baginda pernah menjadi penggembala kambing. _NEWLINE_Baginda pernah diangkat sebagai hakim. Baginda tidak menggemari suasana Makkah yang dipenuhi dengan masyarakat yang mempunyai masalah sosial yang tinggi. Selain dari berdagang berhala, masyarakat Jahiliah turut menanam bayi-bayi perempuan. Baginda banyak menghabiskan masa mencari ketenangan di Gua Hira'. Sehingga ketika Nabi Muhammad S.A.W. berusia lebih kurang daripada 40 tahun, baginda telah didatangi oleh Malaikat Jibril A.S..  Baginda menyampaikan ajaran Islam secara tertutup kepada rakan-rakan terdekatnya dan seterusnya secara terbuka kepada seluruh penduduk Makkah._NEWLINE_Pada tahun 622 masihi, baginda dan pengikutnya berhijrah ke Madinah. Peristiwa ini dipanggil sebagai Hijrah. Semenjak daripada peristiwa itu bermulalah Kalendar Islam._NEWLINE_Makkah dan Madinah kemudiannya berperang.  Nabi Muhammad S.A.W. memenangi banyak pertempuran walaupun ada di antaranya tentera Islam tewas. Lama kelamaan orang-orang Islam menjadi kuat dan berjaya membuka Kota Makkah. Selepas kewafatan  Nabi Muhammad S.A.W., Semenanjung Tanah Arab di bawah penguasaan orang Islam.\n_START_SECTION_\nZaman Perkembangan Islam\n_START_PARAGRAPH_\nSecara umumnya, sejarah Islam selepas kewafatan Nabi  Muhammad S.A.W. telah berkembang secara serius di seluruh dunia. Kerajaan Bani Ummaiyah, Kerajaan Bani Abbasiyah, dan Empayar Turki Uthmaniyah boleh dikatakan penyambung kekuatan Islam selepas pemerintahan Khulafa al-Rasyidin.\n_START_SECTION_\nZaman Islam Beraja\n_START_PARAGRAPH_\nSelepas berakhirnya zaman Khulafa Al-Rashidin, penubuhan kerajaan oleh Muawiyah sempena nama datuknya Umayyah mewujudkan Zaman Islam Beraja. Ketika ini juga penyebaran Islam dan budayanya ke seluruh negara yang ditakluk oleh Kerajaan Bani Ummaiyyah, Kerajaan Bani Abbasiyyah dan Kerajaan Turki Uthmaniyah. Namun, Zaman Islam Beraja berakhir apabila Kerajaan Turki Uthmaniyyah selaku empayar Islam yang terakhir tumbang akibat Perang Dunia Kedua."